Na osnovu člana 4. Pravilnika o nagradama u oblasti nauke u Bosni i Hercegovini za uspjehe na međunarodnom planu („Službeni glasnik BiH“, broj 75/23) Ministarstvo civilnih poslova Bosne i Hercegovine, objavljuje

**K o n k u r s**

**za dodjelu Nagrade u oblasti nauke u Bosni i Hercegovini za uspjehe na međunarodnom planu za 2023. godinu**

**I Predmet konkursa**

Predmet konkursa je dodjela Nagrade u oblasti nauke u Bosni i Hercegovini za uspjehe na međunarodnom planu za 2023. godinu(u daljem tekstu: Nagrada za nauku).

**II Sredstva**

Visina novčane Nagrade za nauku iznosi deset prosječnih plata u Bosni i Hercegovini iz prethodne godine.

Nagrada za nauku dodjeljuje se u obliku plakete i novčane nagrade.

Nagrada za nauku dodjeljuje se jednom godišnje.

Nagrada za nauku se može kandidatu dodijeliti samo jednom.

**III Prijedlog za dodjelu Nagrade za nauku**

Pravo da podnesu prijedlog za Nagradu za nauku imaju: akademije nauka i umjetnosti, univerziteti, naučno-istraživački instituti, pojedinci, posredstvom ministarstava nadležnih za nauku i Vlade Brčko distrikta Bosne i Hercegovine.

Jedan predlagač može dostaviti prijedlog samo jednog kandidata.

Prijedlog za dodjelu Nagrade za nauku dostavlja se sa pisanim obrazloženjem ministarstvima nadležnim za nauku i Vladi Brčko distrikta Bosne i Hercegovine, koji iste prosljeđuju Ministarstvu civilnih poslova Bosne i Hercegovine.

**IV Potrebna dokumentacija**

Uz pisano obrazloženje dostavljaju se sljedeći dokumenti:

1. popunjen, potpisan i ovjeren aplikacioni obrazac (Prilog)

b) biografija kandidata,

 c)    uvjerenje o državljanstvu kandidata,

d)    podatke o djelatnosti kandidata i ostvarenjima i dostignućima u nauci i istraživanju na

 međunarodnom planu.

Uz prijedlog, predlagač dostavlja originale ili ovjerene kopije dokumenata iz kojih se vide postignuti

rezultati.

Prijedlog se neće uzeti u razmatranje ako:

a)      dokumentacija nije potpuna,

b)      prijedlog nema obrazloženja,

c)      predlagač dostavi prijedlog za više kandidata.

**V Kriteriji za vrednovanje pristiglih prijedloga**

Nagrada za nauku dodjeljuje se naučnom radniku, državljaninu Bosne i Hercegovine, za izuzetno uspješan rad u oblasti nauke i ostvareni rezultat/e na međunarodnom planu, pri čemu se vrednuje izuzetno naučno ostvarenje te doprinos razvoju i popularizaciji nauke i promovisanju Bosne i Hercegovine

Prilikom razmatranja pristiglih prijedloga, a u skladu sa Uputstvom o metodološkom okviru i principima za izradu pravilnika o minimalnim uslovima za izbor u naučna zvanja („Službeni glasnik BiH“, broj 47/12), vrednovat će se:

1. monografije, monografske studije, tematski zbornici, leksikografske i kartografske

publikacije međunarodnog značaja,

b)    radovi objavljeni u naučnim časopisima međunarodnog značaja,

c)    zbornici međunarodnih naučnih skupova,

d)    patenti, autorske izložbe, rukovođenje projektima, mentorstvo (na međunarodnom

 nivou).

**VI Postupak dodjele Nagrade za nauku**

Ministarstvo objavljuje konkurs za dodjelu Nagrade za nauku.

Vijeće za nauku Bosne i Hercegovine (u daljem tekstu: Vijeće) utvrđuje konačan prijedlog za dodjelu Nagrade za nauku.

Rješenje o dodjeli Nagrade za nauku donosi ministrica civilnih poslova na osnovu konačnog prijedloga Vijeća.

**VII Rokovi**

Javni konkurs ostaje otvoren 30 dana od dana posljednje objave.

Nakon isteka roka prijedlozi se neće razmatrati.

**VIII Način dostavljanja:**

**Ministarstva nadležna za nauku u Bosni i Hercegovini i Vlada Brčko distrikta Bosne i Hercegovine navedenu dokumentaciju dostavljaju u zatvorenoj koverti, na način kako je to gore navedeno,  ISKLJUČIVO PUTEM POŠTE Ministarstvu civilnih poslova Bosne i Hercegovine, sa naznakom:**

**Javni konkurs**

**za dodjelu Nagrade u oblasti nauke u Bosni i Hercegovini za uspjehe na međunarodnom planu za 2023. godinu**

 **Ministarstvo civilnih poslova,**

 **Trg BiH 1, 71 000 Sarajevo**

**Prilog - Aplikacioni obrazac**